Diari Oficial de la Generalitat Valenciana


Sumari del DOGV 5931, del 13-01-2009 (2009/113)

Resolució de 22 de desembre de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient de modificació de les concessions de transport regular de viatgers CVA-014, CVA-020 i CVA-029 de les mercantils Automóviles La Alcoyana, SA i Angel Mariano Mollá, SA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/113


Data del document
:   22-12-2008

Organisme emissor
:   Conselleria d'Infraestructures i Transport

Tipus de document
:   Resolució

Resolució de 22 de desembre de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient de modificació de les concessions de transport regular de viatgers CVA-014, CVA-020 i CVA-029 de les mercantils Automóviles La Alcoyana, SA i Angel Mariano Mollá, SA. [2009/113]  
Vist l'escrit de síntesi presentat per Joaquín Secundino Árias López, com a representant legal de les mercantils Automóviles La Alcoyana, SA, i Angel Mariano Mollá, SA, concessionàries dels servicis de transport de viatgers per carretera públic regular permanent d'ús general, Alacant-Elx-Crevillent (CVA-014), Alacant-Torrellano i filloles (CVA-020), Elx-Arenales del Sol (CVA-029), pel qual s'amplia la sol·licitud de modificació de les concessions esmentades sotmesa a informació pública el passat 14 d'octubre, es considera necessari tornar a sotmetre a informació pública l'expedient de modificació de títol concessional a fi de fer pública la sol·licitud de modificació en els aspectes següents: la incorporació dels trànsits segregats de la concessió de la seua titularitat CVA-020, Torrellano-Alacant (estacions) i Torrellano-Casas Tío Mariano a la CVA-014, i del trànsit Torrellano-aeroport de l'Altet a la CVA-029, sol·licitud de nova parada en l'OAMI en la ruta núm.1 Alacant-aeroport per N-332 de la seua concessió CVA-020, la incorporació en la matriu de trànsits de la concessió CVA-014 de Parc Industrial i la utilització d'un mateix vehicle per a servir conjuntament i sense solució de continuïtat en el recorregut dels trànsits de la CVA-014 i CVA-029 Elx-Parc Industrial-Torrellano- aeroport de l'Altet-Arenales del Sol.   
Vista la memòria justificativa presentada pel concessionari, d'acord amb el que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre.  
De conformitat amb les funcions atribuïdes al director general de Transports i Logística, en virtut de l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Sotmetre a informació pública l'expedient de modificació concessional, per un termini de vint dies, comptadors des de l'endemà de la publicació, perquè els interessats puguen al·legar el que consideren oportú. També poden, si ho desitgen, consultar l'expedient en els servicis centrals de la Direcció General de Transports i Logística (avinguda de Blasco Ibáñez, 50, 5ª planta, de València) i en el Servici Territorial de Transports d'Alacant (avinguda d'Aguilera, 1-6; 03233- Alacant).  
Segon  
Trametre la present resolució al DOCV per a la publicació.  
Contra la present resolució, que no exhaurix la via administrativa, es pot interposar un recurs d'alçada davant del secretari autonòmic d'Infraestructures i Transport en el termini d'un mes, comptador a partir de l'endemà de la notificació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici de l'exercici de qualsevol altra acció que es considere oportuna.  
València, 22 de desembre de 2008.- El director general de Transports i Logística: Vicente Dómine Redondo.